Extracte de les lleis i decrets que regeixen LA CONCESSIÓ DEL SERVEI DE MENJADOR ESCOLAR OBLIGATORI A L'ALUMNAT D'ENSENYAMENTS OBLIGATÒRIS I D'EDUCACIÓ INFANTIL ESCOLARITZAT EN CENTRES PÚBLICS I PRIVATS CONCERTATS AMB CARÀCTER GRATUÏT 

De conformitat amb l’article 2 del Decret 160/1996, de 14 de maig, pel qual es regula el servei escolar de menjador als centres docents públics de titularitat del Departament d’Ensenyament, “El Departament d'Ensenyament garantirà la prestació del servei escolar de menjador a l'alumnat escolaritzat en ensenyaments de caràcter obligatori en els centres docents públics de la seva titularitat, quan l’alumnat reuneixi alguna de les condicions següents: a) Estar obligats a desplaçar-se fora del seu propi municipi de residència, per inexistència en aquest d’oferta del nivell educatiu corresponent. En aquest supòsit, la prestació del servei escolar de menjadors per part del Departament d’Ensenyament tindrà caràcter gratuït d’acord amb el que disposa l’article 65.2 de la Llei orgànica 1/1990, de 3 d’octubre, d’ordenació general del sistema educatiu. B) Estar escolaritzats en centres d’educació especial o en centres d’acció especial.”  

De conformitat amb l'article 6.3  de la Llei orgànica 12/2009, de 10 de juliol d’educació, “Les administracions públiques, a fi de facilitar l'accés en condicions d'equitat als serveis escolars de menjador i transport durant els ensenyaments obligatoris i en els ensenyaments declarats gratuïts, han d'oferir ajuts als alumnes que visquin en poblacions sense escola, en nuclis de població allunyats o en zones rurals, als alumnes amb discapacitats i als alumnes amb necessitats educatives específiques reconegudes. Els ajuts poden cobrir totalment o parcialment la despesa, atenent la naturalesa del desplaçament i el nivell de renda de les famílies. Les administracions públiques han de promoure mesures que facilitin l'accés de tots els alumnes a les activitats complementàries i extraescolars i, si escau, als ensenyaments postobligatoris de batxillerat i de formació professional.”
